**KIEGÉSZÍTŐ TÁJÉKOZTATÁS V.**

**A BKV Zrt. METRÓ (M2-M3), valamint MFAV vonalain éves karbantartási munkák elvégzése**

(Eljárás száma: BKV Zrt. V-365/14.)

„Tisztelt Ajánlatkérő! Alábbi kérdéseinkre várjuk mielőbbi válaszukat:

• A Metró P1 6.1.3 d) pontja szerint a síncserékhez felhasználható, beépíthető sín hossza min. 7 m. A kiadott költségvetésben minden síncserés tételen a mennyiség 6 sfm. Kérjük az ellentmondás feloldását.

Válasz:

A Metró P.1 (2008 évi 3. módosított kiadás jóváhagyási szám: 5186/2/2008) 6.1.3 d) pontja ilyen állítást nem tartalmaz, kérjük a kérdés pontosítását, valamint a minimum beépítendő sínszálak hossza továbbra is 6 sfm.

• Az Ajánlati Felhívás 2.2 szerint a 36 hónapra tervezett főbb mennyiségek a tételek többségénél megegyeznek a költségvetésben szereplő mennyiségekkel. A síncserés tételeknél feltételezzük, hogy Ajánlatkérő mennyiségi egységnek gondolta a költségvetésben szereplő 6 sfm-t, és ebből kellene Vállalkozó által biztosított anyagból beépíteni 60 egységet (6 sfm-es darabot), hogy összesen 360 sfm épülhessen, a Megrendelő által biztosított anyagból 120 egységet, hogy összesen 720 sfm készüljön el. Amennyiben nem így gondolja Ajánlatkérő, akkor nem értelmezhető az Ajánlati Felhívás 2.2 pontja következő mondata, miszerint ” az elvégzendő teljes mennyiség a szerződés időtartama alatt -50%-kal változhat”. Kérjük a költségvetés értelemszerű módosítását.

Válasz:

A mennyiségi egység sfm, a mennyiség 120 sfm a többi költség is így értelmezendő, a 6 sfm a minimális beépítési hosszt takarja, annál kisebb hosszú sín nem építhető be.

• A 3/A melléklet (kizáró okok) szövege nem értelmezhető. A Kbt. 56 §-a a kizáró okokat pontosan, tételesen meghatározza. Attól a Kbt. 3 §-a alapján eltérni nem lehet. Kérjük a hibát javítani. •

Válasz:

Versenyeztetési eljárásban Ajánlatkérő a saját belső szabályzata alapján a Kbt. ezen rendelkezésétől eltérhet, ezért a Kbt. 56. § -ában foglalt kizáró okokhoz képest, kizárólag a 3/a. sz. mellékletben szereplő kizáró okok fenn nem állására kér nyilatkozatot.

A Vállalkozási keretszerződés 5.1 pontja szerint ….”Megrendelő a tervezhető munkákról, azok teljesítésének megkezdése előtt legalább 10 munkanappal megelőzően értesíti Vállalkozót.” Kérjük meghatározni, mely munkákat nevez Ajánlatkérő „tervezhető” munkának. • Mennyi időn belül kell a megrendeléseket teljesíteni?

Válasz:

A nem havária jellegű munkákat nevezzük „tervezhetőnek”. A megrendelés kiadásakor a BMR-en feltüntetett határidőig kell a munkákat elvégezni ami megrendelésenként változhat.

A kiadott költségvetésben szereplő mennyiségek Ajánlatkérő szerint „feltételezettek, nem pontosíthatóak, mert a gyakorlatban megjelenő mennyiség lesz pótolandó”. Ezek alapján javasoljuk, hogy fontolja meg egy olyan költségvetés beárazását, mely nem tartalmaz mennyiségeket, csak mennyiségi egységre eső egységárat.

Válasz:

Ajánlatkérő a fenti lehetőséget megfontolta, azonban nem kívánja ennek megfelelően módosítani az előzetesen kiadott költségvetési kiírást.

• A Kiegészítő tájékoztatás II. dokumentum VI.2.1.4) kérdésre adott válaszukban (a támszigetelőkkel kapcsolatosan) írják, hogy időt biztosítanak az anyagok beszerzésére. Tisztában vannak-e azzal, hogy a kitérőalkatrészek gyártása több hónapot is igénybe vehet? Az átépítendő kitérők meghatározása is hónapokkal meg kell, hogy előzze a kivitelezést.

Válasz:

Tisztában vagyunk a szükséges gyártási idővel, kalkulálni kell a várhatóan elvégzendő munkákkal és az azokhoz szükséges anyagokkal, eszközökkel.

• A munkavégzéshez biztosítanak-e napközbeni vágányzárat, vagy az éjszakai üzemszünetben rendelkezésre álló kb. 2 óra hasznos munkaidőt lehet figyelembe venni.

Válasz:

Amennyiben az adott feladat elvégzése és annak technológiája szükségessé teszi azt, abban az esetben tárgyalható a vágányzár kérdése, ebben a témában a megrendelővel szükséges egyeztetni, erre a kérdésre jelen pillanatban nem lehet választ adni. Javasoljuk az üzemszüneti munkaidővel való kalkulálást mely hozzávetőlegesen 0:10 – 03:30 közé tehető.

• A gyors beavatkozáshoz szükséges készletekből (kapcsolószer, sín…stb.) a munka mennyiségének jelentős csökkenése miatt fel nem használt tételeket BKV térítés ellenében átveszi-e?

Válasz: Igen

• A Kiegészítő tájékoztatás II. dokumentum IV.1.1.3) kérdésre adott válaszukban azt írják, hogy a félváltók cseréjekor felmerülő ICOSIT kúpcserék darabszám alapján tételesen kerülnek felmérésre. Ezzel szemben a költségvetés szerint ezeket a munkanemeket a félváltók cseréjének költségeibe kellene beszámolni. (Még további hasonló tételek is vannak, pl. vágányszabályozás.) Véleményünk szerint is a későbbi elszámolhatóság miatt fontos a tiszta munkanemek megadása, ezért kérjük a költségvetés módosítását a fentiek figyelembe vételével.

Válasz:

Ajánlatkérő álláspontja szerint ennek alapján nem indokolt a költségvetés módosítása.